IMISLab/GreekWikipedia huggingface dataset:
Κάθυ Ροζιέ

Η Κάθυ Ροζιέ (γαλλικά: Cathy Rosier), γεννημένη ως Καθρίν Λερό, (2 Ιανουαρίου 1945, Φορτ-ντε-Φρανς - 17 Μαΐου 2004, Μαρακές), ήταν Γαλλίδα ηθοποιός. Ο πιο γνωστός κινηματογράφικος ρόλος της ήταν της πιανιστρίας Βάλερι στη ταινία "Ο δολοφόνος με το αγγελικό πρόσωπο" του 1967 σε σκηνοθεσία Ζαν-Πιέρ Μελβίλ.

 Η Ροζιέ ήταν κόρη του πολιτικού Thelus Lero (1909-1996) και της μυθιστοριογράφου Yva Lero. Ήταν η μικρότερη από τα τρία παιδιά του ζευγαριού και πέρασε την παιδική της ηλικία στο Φορτ-ντε-Φρανς, όπου ο πατέρας της ήταν αντιδήμαρχος της Aimé Césaire, ενώ η μητέρα της αγωνιζόταν για την υπεράσπιση των δικαιωμάτων των γυναικών. Η Ροζιέ έκανε τρεις γάμους. Ο πρώτος ήταν με τον Ζωρζ Ροζιέ απέκτησαν μαζί τρεις κόρες: την Πασκάλ, την Καρολίν και την Αλεξάνδρα. Ο δεύτερος γάμος της ήταν με τον Ζεράρ Φουσιέ, ο οποίος πέθανε 15 ημέρες μετά τον γάμο τους τον Ιούλιο του 1974 και ο τρίτος γάμος της ήταν με τον Νορμπέρ Λεμουάν, με τον οποίο έκανε έναν γιο, τον Μάθιου. Η Κάθυ Ροζιέ στην IMDb
Αμπελάκι Ρεθύμνης

Το Αμπελάκι (επίσημο: το Αμπελάκιον) είναι ορεινό χωριό της κοινότητας Καρές του Δήμου Ρεθύμνης στην Περιφερειακή Ενότητα Ρεθύμνης της Κρήτης. Σύμφωνα με τα στοιχεία της απογραφής του 2011 ο πληθυσμός του ανέρχεται στους 111 μόνιμους κατοίκους. Έχει ανακηρυχθεί παραδοσιακός οικισμός της Ελλάδας.

 Το Αμπελάκι είναι κτισμένο σε υψόμετρο 520 μέτρων πάνω σε βραχώδες ύψωμα και απέχει 19 χλμ νότια από την πρωτεύουσα του νομού, Ρέθυμνο. Ιστορικά το Αμπελάκι αναφέρεται ήδη από βενετικές απογραφές του 16ου και του 17ου αιώνα. Αργότερα, επί τουρκοκρατίας, ο οικισμός αποτέλεσε πεδίο συγκρούσεων κατά τις κρητικές επαναστάσεις του 1867 και του 1878. Το ίδιο έτος υπήχθη στον οθωμανικό δήμο Χρωμοναστηρίου ενώ η απογραφή του 1881 βρήκε στο Αμπελάκι 232 κατοίκους, από τους οποίους οι 141 ήταν Τουρκοκρητικοί και οι 91 Έλληνες. Το 1894, σύμφωνα με εκτίμηση του αξιωματικού του ελληνικού στρατού, Νικόστρατου Καλομενόπουλου, στο χωριό ζούσαν τριάντα τουρκικές οικογένειες και είκοσι ελληνικές. Η απογραφή της Κρητικής Πολιτείας που διενεργήθηκε το 1900 βρήκε στο χωριό (το οποίο πλέον υπαγόταν στον δήμο Βρυσιναίων) 167 κατοίκους, με τους Έλληνες να αποτελούν πια την πλειοψηφία του πληθυσμού (109 έναντι 58 Τούρκων). Μετά την ενσωμάτωση στο ελληνικό κράτος, το Αμπελάκι εντάχθηκε στην κοινότητα Καρέ της επαρχίας Ρεθύμνης ενώ το 1997, μετά τις αλλαγές που επέφερε το σχέδιο Καποδίστριας στην τοπική αυτοδιοίκηση υπήχθη στον δήμο Ρεθύμνης. Από το 2011 ανήκει στον διευρυμένο δήμο Ρεθύμνης, όπως αυτός διαμορφώθηκε με βάση το σχέδιο Καλλικράτης. Στα δυτικά του Αμπελακίου βρίσκονται τα υπολείμματα πύργου και πολεμιστρών καθώς και υπολείμματα πύργων της βενετικής περιόδου που χρησίμευαν ως παρατηρητήρια. Άλλα αξιοθέατα του οικισμού είναι ο αναγεννησιακού ρυθμού ναός της Παναγίας που κτίστηκε επί βενετοκρατίας και διαθέτει καμπαναριό του 1808 και ο ναός του Δεσπότη Χριστού. Μιχαήλ Σταματελάτος, Φωτεινή Βάμβα-Σταματελάτου, Γεωγραφικό Λεξικό της Ελλάδας, ΤΑ ΝΕΑ, 2012, Α΄ τόμος. Αργίνη Γ. Φραγκούλη, Νοτιοανατολικά - Νοτιοδυτικά ρεθυμνιώτικα χωριά του θρύλου και της Ιστορίας, εκδόσεις Ομίλου Βαρδινογιάννη, Αθήνα 1996. Συλλογικό, Κρήτης Ανθρωπογεωγραφία, Ένθετο εφημερίδας Πατρίς, Β΄ τόμος, Φεβρουάριος 2008.
Κιγιόσι Σίγκα

Ο Κιγιόσι Σίγκα (ιαπωνικά: 志賀 潔, αγγλικά: Shiga Kiyoshi) ήταν Ιάπωνας γιατρός και βακτηριολόγος (1871-1957), ο οποίος ανακάλυψε τη φερώνυμη τοξίνη Shiga, και επίσης, το γένος βακτηρίων Shigella.

 Ο Σίγκα γεννήθηκε το 1871 στη Σεντάι της Ιαπωνίας, αν και το πραγματικό οικογενειακό του όνομα ήταν Satō. Ήταν άριστος μαθητής, εισήχθη στην Ιατρική Σχολή του τότε Βασιλικού Πανεπιστημίου του Τόκιο (μετέπειτα, Πανεπιστήμιο του Τόκιο) και αποφοίτησε το 1896. Μετά την αποφοίτησή του, εργάστηκε στο Ινστιτούτο Μελέτης Λοιμωδών Νοσημάτων (Institute for the Study of Infectious Diseases) υπό την εποπτεία του καθηγητή και γιατρού δρ. Κιτασάτο Σιμπασαμπούρο. Έγινε γρήγορα γνωστός όταν ανακάλυψε το βακτήριο Shigella dysenteriae. Ο παθογόνος αυτός μικροοργανισμός προκάλεσε δυσεντερία σε μεγάλο μέρος του πληθυσμού της Ιαπωνίας, το 1897, και η σοβαρή επιδημία που επέφερε, στοίχισε τη ζωή περίπου 90.000 ανθρώπων, με το ποσοστό θνησιμότητας να αγγίζει το 30%. Η ονομασία αυτή, Shigella, δόθηκε προς τιμήν του, όπως επίσης και η ονομασία της λεγόμενης σήμερα σιγκατοξίνης, αλλιώς γνωστής ως τοξίνη Shiga, η οποία παράγεται από το εν λόγω γένος βακτηρίων. Σήμερα γνωρίζουμε ότι η σιγκέλλα (Shigella) είναι ένα gram αρνητικό βακτήριο της οικογένειας των εντεροβακτηριοειδών, και το στέλεχος Ο104:Η14 είναι εκείνο το παθογόνο που παράγει την τοξίνη Shiga, η οποία περνάει στην κυκλοφορία του αίματος και καταστρέφει τα ερυθρά αιμοσφαίρια. Βέβαια κατά περίεργο τρόπο, τα γονίδια της τοξίνης Σίγκα δεν έχουν βακτηριακή προέλευση αλλά προέρχονται από την κατηγορία των ιών, που ονομάζονται βακτηριοφάγοι. Μετά την ανακάλυψη της σιγκέλλας, ταξίδεψε στη Γερμανία και εργάστηκε, ως βοηθός ερευνητής, στο εργαστήριο του φημισμένου τότε καθηγητή δρ. Πάουλ Έρλιχ, από 1901 μέχρι και το 1905. Η εμπειρία του αυτή καθόρισε την μετέπειτα επαγγελματική του δράση. Στη συνέχεια επέστρεψε στην πατρίδα του, και συνέγραψε αρκετές ερευνητικές εργασίες με τον παλιό καθηγητή του, δρ. Κιτασάτο Σιμπασαμπούρο. Το 1920, έγινε τακτικός καθηγητής στο νέο Πανεπιστήμιο της Σεούλ στην Κορέα -η οποία τότε ήταν υπό την κατοχή της αυτοκρατορικής Ιαπωνίας- το οποίο ονομάζονταν τότε Keio University. Το χρονικό διάστημα 1929-1931 διετέλεσε και Πρύτανης στο Keio University, στη Σεούλ, διορισμένος από το κράτος ως ανταμοιβή των ερευνητικών επιτευγμάτων και της φήμης του. Έλαβε το 1944 την υψηλή διάκριση Order of Culture. Του απονεμήθηκε επίσης η ύψιστη ιαπωνική διάκριση, της πρώτης κλάσης στην Τάξη του Ιερού Θησαυρού (Order of the Sacred Treasure). Απεβίωσε το 1957. Contribution to Microbiology - Dr. Kiyoshi Shiga: Discoverer of the Dysentery Bacillus Britannica - Dr. Kiyoshi Shiga
Κάμι

Οι Κάμι (Kami) (πληθυντικός Κικάμι (Kikami)), είναι μια μητρογραμμική εθνοτική και γλωσσική ομάδα από την Περιφέρεια Μορογκόρο (Morogoro Region), τις Περιοχές Μορογκόρο και Κιλόσα (Morogoro Rural and Kilosa Districts) και την Περιφέρεια Πουάνι (Pwani Region) στην Τανζανία. Ομιλούν τη γλώσσα Κάμι (Kami language) των Μπαντού (Bantu), έχοντας κοινές λεξιλογικές ομοιότητες με τις γλώσσες Κούτου (Kutu), Κουέρε (Kwere), Ζαράμο (Zaramo), Ντόε (Doe) και Λουγκούρου (Luguru).

 Το 2000, ο πληθυσμός των Κάμι (Kami) εκτιμάτο ελαττούμενος στα 16.411 άτομα. Κατά τον 19ο αιώνα, έχοντας υποπέσει συχνά θύματα απειλών από τα Ανατολικά, οι Κάμι (Kami) έκτιζαν οχυρωμένα χωριά, τα οποία προστατεύονταν με περιφράξεις. Οι περισσότεροι από τους Κάμι (Kami), συνήθως ασχολούνται με την παραδοσιακή γεωργία, καλλιεργώντας αραβόσιτο, σόργο (ζαχαρόχορτο (sorghum)) και ρύζι· εκτρέφουν επίσης, αιγοπρόβατα και πουλερικά. Λουγκούρου Κουέρε Ντόε (Αγγλικά) Language map for Tanzania
Δες Καθαρά

Το Δες Καθαρά είναι το τρίτο άλμπουμ της Ανδριάνας Μπάμπαλη. Tο άλμπουμ περιλαμβάνει έντεκα τραγούδια που έγραψαν συνθέτες και στιχουργοί, όπως ο Γιώργος Θεοφανίδης, ο Μιχάλης Δέλτα, ο Κώστας Λειβαδάς, η Sunny Μπαλτζή, ο Νίκος Μωραΐτης, ο Γιάννης Νάστας, ο Νίκος Πορτοκάλογλου και η ίδια. Ενορχήστρωση : Γιάννης Νάστας Διεύθυνση παραγωγής : Minos EMI A & R : Νεκτάριος Κόκκινος Σύμβουλος Παραγωγής : Νίκος Μωραΐτης Vocals Arrangement : Άκης Κατσουπάκης Φωτογραφίες : Λίλα Σωτηρίου Artwork : Δημήτρης Παναγιωτακόπουλος Label : EMI – 50999 500420 2 9

 Έτσι απλά Τι πιο απλό (συμμετέχει ο Γιάννης Νάστας) Δες καθαρά (Face à la mer) Το κατάλαβα Το γαλάζιο καλοκαίρι Όλοι μου λένε Λάθος που αρχίζει από π Τα μηνύματα Τα δάκρυα Πάρκινγκ Πεθαμένα αστέρια Το Δες Καθαρά, μια διασκευή του Face à la mer του Γάλλου Calogero με Ελληνικούς στίχους του Νίκου Μωραΐτη ήταν το πρώτο single του δίσκου.Το μουσικό βίντεο του τραγουδιού, σε σκηνοθεσία Μαρίας Σκόκα κέρδισε το βραβείο "Best Music Video" στα Mad Video Music Awards 2008. Με αφορμή το show της απονομής των Mad Video Music Awards 2008, συνεργάστηκε με τον ράπερ Stereo Mike, τραγουδώντας live, και ηχογραφώντας το «Δες Καθαρά (Face à la mer) (Mad MVA Edition)», το οποίο κυκλοφόρησε στο άλμπουμ «XLI3H» του Stereo Mike. Το Όλοι μου λένε (στίχοι - μουσική: Ανδριάνα Μπάμπαλη) ήταν το δεύτερο single του δίσκου. Το μουσικό βίντεο σκηνοθέτησε η Μαρία Σκόκα. Το «Δες Καθαρά (Face à la mer) (Mad MVA Edition)» χρησιμοποιήθηκε στους τίτλους της τηλεοπτικής σειράς Αληθινοί Έρωτες. Χρησιμοποιεί στο Freedom Web Radio αυτό το Τραγούδι Δες Καθαρά με τον Stereo Mike. Το “Δες Καθαρά” στο discogs(Αγγλικά) Κριτική του “Δες Καθαρά” στο musiccorner.gr
Δεσποτικό Ιωαννίνων

Για οικισμούς με το ίδιο όνομα δείτε το λήμμα Δεσποτικό (αποσαφήνιση) Το Δεσποτικό είναι ορεινός οικισμός του νομού Ιωαννίνων στις νότιες παρυφές του όρους Κασιδιάρης, στη κοιλάδα του ποταμού Καλαμά και σε υψόμετρο 540 μέτρα. Το χωριό βρίσκεται στα 32 χιλιόμετρα βορειοδυτικά των Ιωαννίνων, στα δεξιά ταξιδεύοντας από την παλιά εθνική οδό Ιωαννίνων - Ηγουμενίτσας. Σύμφωνα με το σχέδιο Καλλικράτης αποτελεί τη τοπική κοινότητα Δεσποτικού που υπάγεται στη δημοτική ενότητα Μολοσσών του δήμου Ζίτσας και σύμφωνα με την απογραφή του 2011 έχει 92 κατοίκους. Οι απογραφές πραγματικού πληθυσμού (de facto) μετά τον Β' Παγκόσμιο Πόλεμο είναι:

 Το ιστορικό Δεσποτικό (παλιές ονομασίες ΄Ιλιον (Ilium), Κρετσούνιστα) βρίσκεται 32 χιλιόμετρα ΒΔ των Ιωαννίνων στα όρια του σημερινού Δήμου Ζίτσας της δημοτικής ενότητας των Μολοσσών. Τα σπίτια του σημερινού Δεσποτικού είναι απλωμένα σε συνοικίες και σκαρφαλωμένα στις πλαγιές του όρους Κασιδιάρη (παλαιά ονομασία Σούτιστα) με πλούσια βλάστηση από βελανιδιές, πλατάνια, πουρνάρια, καρυδιές, αμυγδαλιές, ελιές και άλλα δέντρα. Ο Ιστορικος/Αρχαιολογος Nicholas Hammond τοποθετεί το Δεσποτικο στο αρχαιο Ιλιον (Ilium) και ειδικοτερα στην περιοχή του αρχαίου πύργου στην τοποθεσία Παλαιόκαστρο τον οποίο χρονολογεί μεταξύ 290-272 π.Χ. (σελ 670).Κατά τη μεσαιωνική περίοδο η Κρετσούνιστα, σύμφωνα με τους ιστορικούς Π. Αραβαντινό και Ι. Λαμπρίδη, ήταν το προπύργιο των Βυζαντινών και του Δεσποτάτου της Ηπείρου και αριθμούσε πάνω από 700 οικογένειες. Στα νότια του χωριού βρίσκεται το μοναστήρι του Προφήτη Ηλία με τοιχογραφίες του 18ου αι. και το ιερό λείψανο του Αγίου Τρύφωνα, προστάτη των γεωργών. Ο γνωστός λογοτέχνης πολιτικός Χρήστος Χρηστοβασίλης, που μας δίνει πολλές ιστορικές πληροφορίες στα διηγήματά του με τη ντοπιολαλιά και το ήθος της εποχής, καμάρωνε πως καταγόταν από αυτούς τους Σουλιώτες, είχε δε αναπτύξει πολλούς κοινωνικούς και πνευματικούς δεσμούς με τους κατοίκους της Κρετσούνιστας.
Αρτύρ Λεκλέρ

Ο Αρτύρ Λεκλέρ (γαλλικά: Arthur Leclerc) είναι ένας Μονεγάσκος οδηγός αγώνων, γεννημένος στις 14 Οκτωβρίου του 2000, που αγωνίζεται στη Φόρμουλα 2 για το 2023 με την ομάδα DAMS. Είναι ο μικρότερος αδερφός του γνωστού Μονεγάσκου πιλότου Σάρλ Λεκλέρ που αγωνίζεται με την Scuderia Ferrari στην Formula 1 και τερμάτισε στη δεύτερη θέση στο πρωτάθλημα των πιλότων το 2022.

 Ο Άρθουρ, γιος των Ερβέ Λεκλέρ και της Πασκάλ, είναι ο μικρότερος σε ηλικία γιος της οικογένειας, έχοντας τον Λορέντσο ως μεγαλύτερο αδερφό και έπειτα τον Σαρλ. Αναφορικά με τον Ερβέ Λεκλέρ, υπήρξε και ο ίδιος οδηγός στη Φόρμουλα 3 κατά το 1980 με 1990, αλλά απεβίωσε μόλις σε ηλικία 54 ετών λόγω μιας μακρά ασθένειας. Όπως έχει δηλώσει ο αδερφός του ο Σαρλ σε μία συνέντευξη του, η οικογένεια τους δεν είχε την οικονομική δυνατότητα να επενδύσει και στους δύο γιους τους, οι οποίοι ήθελαν να φτάσουν στη Φόρμουλα 1 και έτσι προτίμησαν να εστιάσουν στο Σαρλ, όντας μεγαλύτερος. Έτσι, η άνοδος του Άρθουρ έγινε σταδιακά και με μικρά βήματα καταφέρνοντας να βρίσκεται τώρα, εν έτη 2023 στη Φόρμουλα 2. Ο Άρθουρ Λεκλέρ ξεκίνησε την καριέρα του από πολύ νωρίς, ξεκίνησε karting σε πολύ μικρή ηλικία. Αν και δεν μας είναι πολλά γνωστά για τα πρώτα βήματα της καριέρας του, το μόνο που γνωρίζουμε με βεβαιότητα είναι πως νίκησε το πρωτάθλημα των kart το 2014. Το 2018, αγωνίστηκε στο Γαλλικό Πρωτάθλημα της Φόρμουλα 4, τερματίζοντας στην πέμπτη θέση με δύο νίκες και συνολικά έξι βάθρα. Ξεκίνησε την καριέρα του στην ηλικία των 17, η οποία θεωρείται αρκετά μεγάλη ηλικία για να ξεκινήσεις καριέρα στη φόρμουλα, καθώς η οικογένεια του δεν είχε την οικονομική δυνατότητα και ήταν αποφασισμένοι να διαθέσουν όλους τους πόρους τους στον αδερφό του, Σαρλ Λεκλέρ προκειμένου να ενταχθεί στη Φόρμουλα 1. Ο Λεκλέρ ήταν οδηγός στο πρωτάθλημα της FIA Formula E κατά την διάρκεια της σεζόν 2017-2018 και συνέχισε και την επόμενη σεζόν (2018-2019). Για την σεζόν 2019-2020 η Formula E ανακοίνωσε τον Λεκλέρ ως τον οδηγό δοκιμής για τη σεζόν. Η συμμετοχή του ίδιου στην Φόρμουλα Ε έληξε μετά το τέλος της σεζόν. Το 2021 έγινε μέλος της Red Bull academy, έχοντας σαν συμπαίκτη τον Olli Caldwell στην FIA Formula 3 Championship. Ανακοινώθηκε πως για το 2023 ο Λεκλέρ θα αγωνιζόταν με την ομάδα DAMSστη Formula 2, έχοντας ως συμπαίκτη τον Ayumu Iwasa. Πολυμέσα σχετικά με το θέμα Arthur Leclerc στο Wikimedia Commons
Κοινωνική ανάπτυξη

Με τον όρο κοινωνική ανάπτυξη εννοούνται κοινωνικές αλλαγές που περιλαμβάνουν την κοινωνική ένταξη των φτωχών και ευάλωτων ομάδων της κοινωνίας, με την ενδυνάμωση των ανθρώπων, τη θεμελίωση συνεκτικών και ανθεκτικών κοινωνιών και τη διαμόρφωση θεσμών προσιτών και υπόλογων στους πολίτες.

 Η κοινωνική ανάπτυξη ως ιδέα διασυνδέεται με κυβερνήσεις, κοινότητες, συμπεριλαμβανομένων των κοινοτήτων των ιθαγενών πληθυσμών, την κοινωνία των πολιτών και τον ιδιωτικό τομέα, μεταφράζοντας τη σύνθετη σχέση μεταξύ των κοινωνιών και κρατών. Τα εμπειρικά στοιχεία και η επιχειρησιακή εμπειρία δείχνουν ότι η κοινωνική ανάπτυξη προωθεί την οικονομική ανάπτυξη και οδηγεί σε καλύτερες παρεμβάσεις για τη διαμόρφωση καλύτερης ποιότητας ζωής. Ως κοινωνική ανάπτυξη εννοείται η βελτίωση της ευημερίας του κάθε ατόμου στην κοινωνία, ώστε να μπορεί να αξιοποιήσει πλήρως τις δυνατότητές του. Η επιτυχία της κοινωνίας συνδέεται με την ευημερία του κάθε πολίτη. Η ατζέντα της κοινωνικής ανάπτυξης στην Παγκόσμια Τράπεζα υποστηρίζει τους συγκεκριμένους στόχους της ενδυνάμωσης των πολιτών, την κοινωνική ένταξη και την ασφάλεια, προτείνοντας: Για την ενδυνάμωση του πολίτη: διαμεσολάβηση με τους κυβερνητικούς φορείς και τρόπους να ακουστεί η φωνή των πολιτών Για την κοινωνική ενσωμάτωση: κοινωνική ένταξη και υπεύθυνα θεσμικά όργανα. Εδώ εννοείται η παροχή σε όλα τα άτομα και κοινωνικές ομάδες εργασίας, κατάλληλης στέγης, ιατρικής περίθαλψης, μόρφωσης, εκπαίδευσης κ.λπ. Για την ασφάλεια: κοινωνίες που θα είναι ανθεκτικές στην κοινωνική σύγκρουσηΚάθε ένας από τους προαναφερόμενους παράγοντες λειτουργεί σε διαφορετικό επίπεδο, αλλά όλοι είναι αλληλένδετοι και είναι απαραίτητοι για την κοινωνική βιωσιμότητα.
Ξάνθη Α.Σ.

Ο Αθλητικός Σύλλογος Ξάνθη ήταν ελληνικό αθλητικό σωματείο καλαθοσφαίρισης που δραστηριοποιούταν στην πόλη της Ξάνθης, στον ομώνυμο νομό, όπου και βρίσκεται η έδρα του, το Κλειστό Γυμναστήριο Ξάνθης «Φίλιππος Αμοιρίδης». Αγωνιζόταν με χρώματα το κόκκινο και το μπλε. Διατηρούσε τμήματα καλαθοσφαίρισης όλων των ηλικιακών ομάδων.

 Το καλοκαίρι του 1999 πολλά ιστορικά σωματεία της Ξάνθης αποφάσισαν να ενώσουν τις δυνάμεις τους διοικητικά και αγωνιστικά, δημιουργώντας ένα σύλλογο με το όνομα της πόλης.Την αγωνιστική περίοδο 1998–99 ο σύλλογος κατέκτησε το τοπικό Πρωτάθλημα της Α' Κατηγορίας Ανδρών της Ε.ΚΑ.Σ.Α.ΜΑ.Θ..Την αγωνιστική περίοδο 1999-00 αν και αγωνιζόταν για πρώτη φορά σε εθνική κατηγορία, η ομάδα της Ξάνθης αναδείχθηκε Πρωταθλήτρια Γ' Εθνικής Κατηγορίας (2ος Όμιλος Βορρά), εξασφαλίζοντας παράλληλα την άνοδό της στη Β' Εθνική.Το 2003 κατέκτησε την πρώτη θέση στη Β' εθνική και εξασφάλισε την άνοδο της στην Α2 κατηγορία στην οποία αγωνίστηκε μέχρι το καλοκαίρι του 2010. Κλειστό Γυμναστήριο Ξάνθης «Φίλιππος Αμοιρίδης», πληροφορίες στον ιστότοπο Stadia.gr.
Βραβεία της Ένωσης Κριτικών Κινηματογράφου της Νέας Υόρκης 2011

Τα 77α Βραβεία της Ένωσης Κριτικών Κινηματογράφου της Νέας Υόρκης (αγγλικά: New York Film Critics Circle Awards‎), που ανακοινώθηκαν στις 29 Νοεμβρίου 2011, απονεμήθηκαν στις 9 Ιανουαρίου 2012, τιμώντας την καλύτερη κινηματογραφική παραγωγή του 2011.

 Καλύτερη Ταινία: The Artist Επιλαχόντες: Melancholia και Hugo Καλύτερος Σκηνοθέτης: Μισέλ Χαζαναβίσιους – The Artist Επιλαχόντες: Μάρτιν Σκορσέζε – Hugo και Λαρς φον Τρίερ – Melancholia Καλύτερος ηθοποιός: Μπραντ Πιτ – Moneyball και Το Δέντρο της Ζωής Επιλαχόντες: Μάικλ Φασμπέντερ – Shame και Ζαν Ντυζαρντέν – The Artist Καλύτερος Α' Γυναικείος Ρόλος: Μέριλ Στριπ – Η Σιδηρά Κυρία Επιλαχούσες: Μισέλ Ουίλιαμς – Επτά Μέρες με τη Μέριλιν και Κίρστεν Ντανστ – Melancholia Καλύτερος Β' Ανδρικός Ρόλος: Άλμπερτ Μπρουκς – Drive Επιλαχόντες: Κρίστοφερ Πλάμερ – Beginners και Βίγκο Μόρτενσεν – Μια επικίνδυνη μέθοδος Καλύτερος Β' Γυναικείος Ρόλος: Τζέσικα Τσάστεϊν – Υπηρέτριες, Take Shelter και Το Δέντρο της Ζωής Επιλαχούσες: Κάρεϊ Μάλιγκαν – Shame και Βανέσα Ρέντγκρεϊβ – Coriolanus Καλύτερο Σενάριο: Ααρόν Σόρκιν και Στίβεν Ζαΐλιαν – Moneyball Κλύτερη Φωτογραφία: Emmanuel Lubezki – Το Δέντρο της Ζωής Καλύτερη Ξενόγλωσση Ταινία: Ένας χωρισμός • Ιράν Επιλαχόντες: Incendies • Καναδάς Καλύτερη ταινία μη μυθοπλασίας: Σπήλαιο ξεχασμένων ονείρων Καλύτερο Σκηνοθετικό Ντεμπούτο: JC Chandor – Margin Call Ειδικό Βραβείο: Ραούλ Ρουίζ Ο Επίσημος ιστότοπος
Φαινόμενο Ντόμινο

Ένα Φαινόμενο Ντόμινο (αγγλικά: Domino Effect) ή αλυσιδωτή αντίδραση είναι το σωρευτικό αποτέλεσμα που παράγεται όταν ένα γεγονός εκκινεί μια αλυσίδα παρόμοιων γεγονότων. Ο όρος είναι γνωστός ως μια μηχανική επίδραση και χρησιμοποιείται ως μια αναλογία σε μία πτώση σειρά του ντόμινο. Αναφέρεται συνήθως σε μια συνδεδεμένη ακολουθία γεγονότων όπου ο χρόνος μεταξύ διαδοχικών γεγονότων είναι σχετικά μικρός. Μπορεί να χρησιμοποιηθεί κυριολεκτικά (μια παρατηρούμενη σειρά πραγματικών συγκρούσεων) ή μεταφορικά (αιτιώδεις σχέσεις σε συστήματα όπως η παγκόσμια χρηματοδότηση ή η πολιτική). Ο όρος «αποτέλεσμα του ντόμινο» χρησιμοποιείται τόσο για να υποδηλώσει ότι ένα συμβάν ότι είναι αναπόφευκτο ή πολύ πιθανό (όπως έχει ήδη αρχίσει να συμβαίνει), και αντίστροφα για να υπονοήσει ότι ένα συμβάν είναι αδύνατο ή πολύ απίθανο (το ένα ντόμινο αριστερά στέκεται).

 Το «Φαινόμενο του Ντόμινο» μπορεί εύκολα να απεικονιστεί τοποθετώντας μια σειρά ντόμινο σε όρθια θέση, η κάθε μία χωρισμένη σε μικρή απόσταση. Με την πτώση του πρώτου ντόμινο, το επόμενο ντόμινο στη σειρά θα χτυπηθεί, και ούτω καθεξής, πυροδοτώντας έτσι μια γραμμική αλυσίδα στην οποία η πτώση κάθε ντόμινο ενεργοποιείται από το ντόμινο αμέσως πριν από αυτό. Το αποτέλεσμα είναι το ίδιο ανεξάρτητα από το μήκος της αλυσίδας. Η ενέργεια που χρησιμοποιείται σε αυτήν την αλυσιδωτή αντίδραση είναι η δυνητική ενέργεια των ντόμινο λόγω του ότι βρίσκονται σε μετα-σταθερή κατάσταση. Όταν το πρώτο ντόμινο ανατραπεί, η ενέργεια που μεταφέρεται από τη πτώση είναι μεγαλύτερη από την ενέργεια που απαιτείται για να χτυπήσει το ακόλουθο ντόμινο και ούτω καθεξής. Αιτιότητα Αλυσιδωτή αντίδραση Διαδοχική αποτυχία Επίδραση χιονόμπαλας Θεωρία Ντόμινο Μαθηματική θεωρία Μαθηματική επαγωγή Πολιτική θεωρία Φαινόμενο της πεταλούδας Stronge, W. J (2004). Impact Mechanics (στα Αγγλικά). Cambridge University Press. ISBN 0-521-60289-0.
Β΄ κατηγορία ποδοσφαίρου ανδρών Κύπρου 1955-56

Η Β΄ κατηγορία ποδοσφαίρου ανδρών Κύπρου 1955-56 ήταν η 3η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε ο Άρης Λεμεσού για 2η φορά στην ιστορία του.

 Το πρωτάθλημα της Β΄ κατηγορία την περίοδο 1955-56 αποτελείτο από δύο ομίλους: τον όμιλο Λεμεσού-Πάφου και τον όμιλο Λευκωσίας-Λάρνακας-Κερύνειας. Σε κάθε όμιλο οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια κάθε ομίλου ανακηρύχτηκε η ομάδα που συγκέντρωσε τους περισσότερους βαθμούς. Στη συνέχεια, οι πρωταθλήτριες των δύο ομίλων έδωσαν αγώνες μπαράζ με την νικήτρια να ανακηρύσσεται πρωταθλήτρια Β΄ κατηγορίας. Η πρωταθλήτρια ομάδα προβιβάστηκε στην Α΄ κατηγορία 1956–57. Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό. Ομάδες που δεν συμμετείχαν στο πρωτάθλημαΣτο πρωτάθλημα δεν συμμετείχε η πρωταθλήτρια της προηγούμενης περιόδου, Νέα Σαλαμίνα, η οποία προβιβάστηκε στην Α΄ κατηγορία 1955-56. Επιπλέον, στο πρωτάθλημα δεν συμμετείχαν οι τουρκοκυπριακές ομάδες Κενσγίκ Κιουτζιού, Ντεμίρσπορ Λάρνακας, Τουρκ Κουτζιούκ και Ντογάν Τουρκ Μπιρλιγί οι οποίες αποχώρησαν από την ΚΟΠ. Ομάδες που συμμετείχαν στο πρωτάθλημαΣτο πρωτάθλημα συμμετείχε ο Άρης Λεμεσού ο οποίος υποβιβάστηκε από την Α΄ κατηγορία 1954-55. Επιπλέον, στο πρωτάθλημα συμμετείχε και ο Απόλλων που εντάχθηκε στην ΚΟΠ το 1955. Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τις έδρες που χρησιμοποίησαν. Η τελική βαθμολογία του ομίλου Λεμεσού-Πάφου ήταν: Το σύστημα βαθμολόγησης που ίσχυε ήταν: Νίκη=2 βαθμοί, Ισοπαλία=1 βαθμός, Ήττα=0 βαθμοί Ο πίνακας που ακολουθεί παρουσιάζει τα αποτελέσματα των αγώνων του ομίλου Λεμεσού-Πάφου: Η τελική βαθμολογία του ομίλου Λευκωσίας-Λάρνακας-Κερύνειας ήταν: Το σύστημα βαθμολόγησης που ίσχυε ήταν: Νίκη=2 βαθμοί, Ισοπαλία=1 βαθμός, Ήττα=0 βαθμοί Ο πίνακας που ακολουθεί παρουσιάζει τα αποτελέσματα των αγώνων του ομίλου Λευκωσίας-Λάρνακας-Κερύνειας: Στους αγώνες μπαράζ συμμετείχαν οι πρωταθλητές των δύο ομίλων, Άρης Λεμεσού και Ορφέας Λευκωσίας. Ο πρώτος αγώνας έγινε στο Στάδιο ΓΣΟ στις 3 Ιουνίου 1956. Ο Άρης κέρδισε με 3-0. Ο δεύτερος αγώνας έγινε στο Παλιό Γ.Σ.Π. στις 10 Ιουνίου 1956. Ο Ορφέας κέρδισε με 2-1. Ο Άρης στέφθηκε πρωταθλητής Β΄ κατηγορίας λόγω καλύτερης διαφοράς τερμάτων. Β΄ κατηγορία ποδοσφαίρου ανδρών Κύπρου Ποδόσφαιρο στην Κύπρο Σύστημα ποδοσφαιρικών πρωταθλημάτων Κύπρου «Cyprus 1955/56». www.rsssf.com. Ανακτήθηκε στις 24 Ιουνίου 2016.
Μαρία Ανουντσιάτα της Αυστρίας

H Μαρία Αννουντσιάτα (γερμ. Maria Annunciata, 31 Ιουλίου 1876 - 8 Απριλίου 1961) από τον Οίκο των Αψβούργων-Λωρραίνης ήταν κόρη του αρχιδούκα Καρόλου Λουδοβίκου της Αυστρίας. Έγινε Πριγκίπισσα-Ηγουμένη στον βασιλικό και αυτοκρατορικό Θηρεσιανό Κολλέγιο Γυναικών.

 Η Μαρία Αννουντσιάτα Αδελαΐδα Θηρεσία Μιχαέλα Καρολίνα Λουίζα Πία Ιγνατία ήταν η πρώτη κόρη του Καρόλου Λουδοβίκου της Αυστρίας και της Μαρίας Θηρεσίας των Μπραγκάνσα, κόρης του Μιχαήλ Α΄ της Πορτογαλίας. Έγινε Πριγκίπισσα-Ηγουμένη στο βασιλικό και αυτοκρατορικό Θηρεσιανό Κολλέγιο Γυναικών του Κάστρου της Πράγας από το 1894 ως το 1918. "Czech Eccleastical". www.guide2womenleaders.com.
Διαστημικό Κέντρο Ζιουκουάν

Το Διαστημικό Κέτρο του Ζιουκουάν (ΔΚΖ) είναι διαστημοδρόμιο, δηλαδή ένας χώρος εκτόξευσης διαστημικών οχημάτων, το οποίο βρίσκεται στην έρημο Γκόμπι, στην εσωτερική Μογγολία της Κίνας και απέχει περίπου 1.600 χιλιόμετρα από το Πεκίνο.

 Ιδρύθηκε το 1958 κι είναι το πρώτο από τα σημερινά τρία διαστημικά κέντρα της Κίνας. Οι πιο πολλές κινεζικές διαστημικές αποστολές έχουν πραγματοποιηθεί στο Ζιουκουάν. Ονομάστηκε έτσι γιατί η πόλη Ζιουκουάν είναι η κοντινότερη πόλη προς το Κέντρο. Το διαστημικό αυτό κέντρο είναι στην πραγματικότητα μέρος της διαστημικής πόλης Ντόνφενγκ, που είναι γνωστή ως Βάση 20 ή Βάση του Ντόνγκφενγκ και περιλαμβάνει εγκαταστάσεις δοκιμών πτήσεων, ένα διαστημικό μουσείο κι ένα νεκροταφείο μαρτύρων. Το ΔΚΖ χρησιμοποιείται συνήθως για την εκτόξευση οχημάτων σε χαμηλές και μεσαίες τροχιές με μεγάλη τροχιακή κλίση, καθώς επίσης και για τη δοκιμή πυραύλων, μικρού και μεγάλου βεληνεκούς. Οι εγκαταστάσεις του είναι πολύ προχωρημένης τεχνολογίας και παρέχουν υποστήριξη σε κάθε φάση μιας αποστολής εκτόξευσης δορυφόρων. Επίσης περιλαμβάνει τεχνικό κέντρο, πεδίο εκτόξευσης, κέντρο ελέγχου εκτοξεύσεων, αρχηγείο καθώς και κέντρο ελέγχου αποστολών καθώ και άλλου τύπου υποστήριξης λογιστικά συστήματα. Το κέντρο καλύπτει μια έκταση 2.800 τετραγωνικών χιλιομέτρων και μπορεί να φιλοξενήσει μέχρι και 20.000 ανθρώπους. Οι εγκαταστάσεις και ο μηχανισμός υποστήριξης εκτοξεύσεων υπήρχαν και στα διαστημικά κέντρα της Σοβιετικής Ένωσης, μέχρι και τη δεκαετία του 1960, και από εκεί μπορεί να αντλήθηκε τεχνική υποστήριξη για το Ζιουκουάν. Το ΔΚΖ χρησιμοποιήθηκε για πολλές σημαντικές αποστολές της Κίνας στο διάστημα,όπως του πρώτου κινεζικού δορυφόρου Ντονγκ Φανγκ Χονγκ 1 το 1970, της πρώτης κινεζικής επανδρωμένης αποστολής στο διάστημα Σένζου 5 στις 15 Οκτωβρίου του 2003, της δεύτερης επανδρωμένης κινεζικής αποστολής στο διάστημα τον Οκτώβριο του 2005, καθώς και της τρίτης τον Οκτώβριο του 2008. Χρησιμοποιήθηκε επίσης για την πρώτη κινεζική αποστολή στη Σελήνη το Τσανγκ-ε τον Νοέμβριο του 2007. Κινεζικό διαστημικό πρόγραμμα Σένζου (Διαστημόπλοια) Google Maps http://www.globalsecurity.org/space/world/china/
Γενέθλιος οικία της Αγίας Οντίλ

Η Γενέθλιος οικία της Αγίας Οντίλ (γαλλικά: Maison natale de Sainte-Odile) είναι ιστορικό μνημείο ευρισκόμενο στο Ομπερναί, εντός του νομού του Κάτω Ρήνου, στη Γαλλία.

 Το συγκεκριμένο κτίριο ευρίσκεται επί της Οδού Ατίκ (γαλλικά: Rue Athic), στο Ομπερναί. Το κτίριο κατηγοριοποιήθηκε ως ιστορικό μνημείο το 1981. Κατάλογος ιστορικών μνημείων του Ομπερναί Κατάλογος ιστορικών μνημείων του Κάτω Ρήνου
Αστρικό σμήνος

Τα αστρικά σμήνη είναι ομάδες πολλών αστέρων. Οι αστρονόμοι διακρίνουν δύο τύπους αστρικών σμηνών: Τα σφαιρωτά σμήνη είναι πυκνές ομάδες εκατοντάδων χιλιάδων ή εκατομμυρίων πολύ παλιών αστέρων, που είναι ισχυρά συνδεδεμένοι με τη βαρύτητα, ενώ τα ανοικτά σμήνη είναι πιο χαλαρές συγκεντρωμένες ομάδες αστέρων, που γενικά περιέχουν λιγότερα από μερικές εκατοντάδες μέλη, και συχνά είναι πολύ νέα. Τα ανοικτά σμήνη διαταράσσονται με την πάροδο του χρόνου από τη βαρυτική επίδραση των γιγαντιαίων μοριακών νεφών καθώς κινούνται μέσω του Γαλαξία, αλλά τα μέλη του συμπλέγματος συνεχίζουν να κινούνται σε γενικές γραμμές στην ίδια κατεύθυνση στο διάστημα, ακόμη κι αν δεν είναι πλέον συνδεδεμένα με τη βαρύτητα· τότε είναι γνωστά ως αστρικές ενώσεις και μερικές φορές αναφέρονται ως κινούμενες ομάδες. Τα ευκολότερα ορατά με γυμνό μάτι αστρικά σμήνη είναι οι Πλειάδες, οι Υάδες και το Σμήνος της Κυψέλης.

 Τα αστρικά σμήνη είναι σημαντικά σε πολλούς τομείς της αστρονομίας. Επειδή όλοι οι αστέρες του καθενός γεννήθηκαν περίπου στο ίδιο χρονικό διάστημα, οι διαφορετικές ιδιότητες όλων των αστέρων σε ένα σμήνος είναι συνάρτηση μάζας μόνο και έτσι οι θεωρίες της αστρικής εξέλιξης βασίζονται σε παρατηρήσεις ανοιχτών και σφαιρικών σμηνών. Τα σμήνη είναι επίσης ένα βήμα καίριας σημασίας για τον προσδιορισμό της κλίμακας αποστάσεων του Σύμπαντος. Μερικά από τα πλησιέστερα σμήνη είναι αρκετά κοντά ώστε οι αποστάσεις τους να μετρηθούν χρησιμοποιώντας παράλλαξη. Το διάγραμμα Χέρτζσπρουνγκ-Ράσελ μπορεί να παρασταθεί για αυτά τα σμήνη τα οποία έχουν απόλυτες τιμές γνωστές στον άξονα φωτεινότητας. Στη συνέχεια, όταν παρασταθεί ένα παρόμοιο διάγραμμα για ένα σύμπλεγμα των οποίων η απόσταση δεν είναι γνωστή, η θέση της κύριας ακολουθίας μπορεί να συγκριθεί με αυτή της πρώτης ομάδας και την εκτιμώμενη απόσταση. Αυτή η διαδικασία είναι γνωστή ως προσαρμογή κύριας ακολουθίας. Η ερυθρότητα και οι αστρικοί πληθυσμοί πρέπει να ληφθούν υπόψη όταν χρησιμοποιείται αυτή η μέθοδος. Σχεδόν όλοι οι αστέρες στο γαλαξιακό πεδίο, συμπεριλαμβανομένου του Ήλιου, γεννήθηκαν αρχικώς σε περιοχές με ενσωματωμένα σμήνη που διασπάστηκαν. Αυτό σημαίνει ότι οι ιδιότητες των αστέρων και των πλανητικών συστημάτων μπορεί να έχουν επηρεαστεί από πρώιμα συγκεντρωμένα σε σμήνη περιβάλλοντα. Αυτό φαίνεται να συμβαίνει για το δικό μας Ηλιακό Σύστημα, στο οποίο η χημική αφθονία δείχνει τις επιπτώσεις ενός υπερκαινοφανούς από κοντινό αστέρα στις αρχές της ιστορίας του Ηλιακού Συστήματος. Το 2016 η αστροφυσικός Ροζάν Ντι Στέφανο του Σμιθσόνειου Κέντρου Αστροφυσικής του Χάρβαρντ πρότεινε ότι τα αστρικά σμήνη μπορεί να κατοικούνται από ευφυείς εξωγήινους.
Καλαθάκι Λήμνου

Το Καλαθάκι Λήμνου είναι λευκό τυρί άλμης με προστατευόμενη ονομασία προέλευσης (ΠΟΠ) το οποίο παράγεται από πρόβειο ή αιγοπρόβειο γάλα στη Λήμνο. Έχει λευκό χρώμα και φέρει μικρές τρύπες γεμάτες λίπος. Έχει γεύση παρόμοια με τη φέτα, αλλά λιγότερο ξινή.

 Το γάλα προέρχεται από φυλές αιγοπροβάτων οι οποίες εκτρέφονται παραδοσιακά στη Λήμνο και τρέφονται από την τοπική βλάστηση. Η περιεκτικότητα σε γίδινο γάλα μπορεί να είναι μέχρι 30%. Το γάλα πρέπει να έχει συλλεγεί από άρμεγμα το οποίο έλαβε χώρα τουλάχιστον 10 ημέρες μετά τον τοκετό. Η πήξη του γάλακτος λαμβάνει χώρα σε θερμοκρασία 33-34 °C. Η πήξη γίνεται με τη χρήση πυτιάς ή άλλων ενζύμων με παρόμοια δράση.45 με 60 λεπτά μετά την προσθήκη της πυτιάς το τυρόπηγμα παραμένει ακίνητο για μερικά λεπτά και στη συνέχεια τοποθετείται στα κυλινδρικά καλούπια, γνωστά ως καλαθάκια, όπου στραγγίζεται και οξύνεται. Τα καλαθάκια αυτά δίνουν στο τυρί τη χαρακτηριστική του ανάγλυφη επιφάνεια. Όταν ολοκληρωθεί η στράγγιση, το τυρί αλατίζεται εξωτερικά με χοντρό αλάτι και τοποθετείται σε λευκοσιδηρά δοχεία με άλμη, με περιεκτικότητα 6 με 8 % σε αλάτι. Στη συνέχεια ωριμάζει μέσα σε αυτά τα δοχεία για περίπου 3 εβδομάδες στους 14-18 βαθμούς. Μετά τοποθετείται σε ψυγεία σε θερμοκρασία 6°C για να ωριμάσει για τουλάχιστον δύο μήνες. Το τυρί παράγεται σε κεφάλια με διάμετρο 10 με 15 εκατοστά και ύψος 10 εκατοστά.Το τυρί έχει μέγιστη υγρασία 56% και ελάχιστη λιποπεριεκτικότητα επί ξηρού πάνω από 43%.
Στεφανία του Λαμπρόν

H Στεφανία, Stephanie de Lampron (π. 1220/25 - λίγο μετά την 1η Απριλίου 1249) από τον Οίκο των Χετουμιδών ήταν κόρη του κυρίου του Λαμπρόν και με τον γάμο της έγινε βασίλισσα της Κύπρου.

 Ήταν κόρη του Κωνσταντίνου κυρίου του Λαμπρόν & αντιβασιλιά της Αρμενίας και της Στεφανίας του Μπαρμπαρόν. Ο πατέρας της ήταν 2ος εξάδελφος του Κωνσταντίνου κυρίου του Μπαμπερόν, του οποίου ο γιος Χετούμ Α΄ της Αρμενίας αναβίβασε τον Οίκο του στον θρόνο της Αρμενίας. Η Στεφανία παντρεύτηκε στη Νικοζία τον Ερρίκο Α΄ της Κύπρου. Για τον Ερρίκο Α΄ ήταν η 2η σύζυγος, καθώς πιο πριν είχε νυμφευτεί την Αλίκη του Μομφερράτου, χωρίας να αποκτήσουν απογόνους. Ούτε με τη Στεφανίαη απέκτησε, έτσι έκανε τρίτο γάμο με την Πλαιζάνς της Αντιόχειας και έκανε τον Ούγο Β΄, που τον διαδέχθηκε. Η Στεφανία απεβίωσε το 1249 σε ηλικία 24-29 ετών και τάφηκε στην Αγία Σοφία της Νικοζίας. Παντρεύτηκε το 1237/38 τον Ερρίκο Α΄ των Λουζινιάν βασιλιά της Κύπρου. Δεν απέκτησαν απογόνους. Runciman, Steven (1989). A History of the Crusades, Volume III: The Kingdom of Acre and the Later Crusades. Cambridge University Press. ISBN 0-521-06163-6.
Multi-Love

Το "Multi-Love" είναι το τρίτο στούντιο άλμπουμ των Unknown Mortal Orchestra. Κυκλοφόρησε στις 26 Μαΐου του 2015 από την Jagjaguwar. Παραγωγός ήταν ο τραγουδιστής της μπάντας, Ruban Nielson.

 Αυστραλία - 45 Βέλγιο (Φλάνδρα) - 70 Βέλγιο (Βαλλωνία) - 158 Ολλανδία - 37 Νέα Ζηλανδία - 14 Ηνωμένο Βασίλειο - 44 ΗΠΑ - 98 Billboard Independent Albums - 7 Billboard Top Rock Albums - 12 Billboard Top Tastemaker Albums - 5
Λόπεσι Αιγιαλείας

Για οικισμούς με την παλιά ονομασία Λόπεσι, δείτε: Λόπεσι Αχαΐας και Λιόπεσι Το Λόπεσι της ορεινής Αιγιαλείας είναι μια μικρή οικιστική θέση στις βορειοδυτικές πλαγιές του όρους Μπαρμπάς, που αποτελεί ανατολική φυσική προέκταση του ορεινού όγκου του Παναχαϊκού, ευρισκόμενο μέσα στο ελατόδασος της περιοχής. Αποτελεί παραθεριστικό προορισμό αποτελούμενο ως επί το πλείστον από εξοχικές κατοικίες και ανήκει στην περιφέρεια της Τοπικής Κοινότητας Κουνινάς της Δημοτικής Ενότητας Αιγίου του Δήμου Αιγιαλείας.

 Βρίσκεται σε υψόμετρο 1.085 μέτρων. Απέχει 9 χλμ. περίπου από την Κουνινά, 21 χλμ. από το Αίγιο (μέσω του χωριού Παρασκευή), 24 χλμ. από την Χαλανδρίτσα, 43 χλμ. από την Πάτρα και 65 χλμ. από τα Καλάβρυτα. Εγγύς του βρίσκονται τα χαλάσματα του χωριού Φράγκα και ο παραθεριστικός οικισμός της Ρακίτας, στο ομώνυμο οροπέδιο. Στα δυτικά του διέρχεται ο ποταμός Μεγανίτης. Είναι παλιό χωριό της περιοχής. Ως χωριό, αναφέρεται το 1700 στο Ενετικό Κτηματολόγιο της Βοστίτσας. Εκεί, αναφέρονται ως κάτοικοί του οι Stathi Buzzalla και Stamo Laffi. Ωστόσο, δεν αναφέρεται στις βενετικές απογραφές Corner και Grimani του 1689 και 1700 αντίστοιχα, ενώ δεν απογράφεται ποτέ ως ανεξάρτητος οικισμός στις εθνικές απογραφές. Στον οικισμό υπάρχει εκκλησία αφιερωμένη στον Άγιο Νικόδημο, το οποίο γιορτάζει κάθε χρόνο στις 14 Ιουλίου. Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010. Κώστας Ν. Τριανταφύλλου, Ιστορικόν Λεξικόν των Πατρών, Τόμος Α΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Λόπεσι. Κ. Ντόκος - Γ. Παναγόπουλος, Βενετικό Κτηματολόγιο της Βοστίτσας, Αθήνα 1993. Ψηφιακή βιβλιοθήκη της Ε.Σ.Υ.Ε./ΕΛ.ΣΤΑΤ.. dlib.statistics.gr. Ανακτήθηκε: 24/10/2017. Ε.Ε.Τ.Α.Α. - Διοικητικές μεταβολές στην Τ.Α. - Δημοσιεύματα απογραφών. eetaa.gr. Ανακτήθηκε: 24/10/2017. Ε.Ε.Τ.Α.Α. - Διοικητικές μεταβολές Κοινότητας Κουνινάς Αχαΐας. eetaa.gr. Ανακτήθηκε: 25/11/2017. Αθανάσιος Δ. Τζώρτζης, «Το Λόπεσι της Βοστίτσας». Ιστολόγιο Γκέρμπεσι (Προφήτης Ηλίας) Αχαΐας. 15 Δεκεμβρίου 2013. Ανακτήθηκε: 25/11/2017. Γιορτάστηκε ο Άγιος Νικόδημος στο Λόπεσι Κουνινάς. protionline.gr. 14/07/2017. Ανακτήθηκε: 25/11/2017. Για να σωθούν τα ελατοδάση της Αιγιάλειας και της Β. Αχαΐας από τη φωτιά χρειάζεται σχεδιασμός Αρχειοθετήθηκε 2017-08-28 στο Wayback Machine.. aigialeiapress.com. 22/05/2017. Ανακτήθηκε: 25/11/2017. Δήμος Αιγιαλείας. wiw.gr. Ανακτήθηκε: 25/11/2017. Το Λόπεσι Κουνινάς στον χάρτη. topoguide.gr. Ανακτήθηκε: 25/11/2017. HERE WeGo. here.com. Ανακτήθηκε: 25/11/2017.
Σουσίλ Κοϊράλα

Ο Σουσίλ Κοϊράλα (νεπαλέζικα: सुशील कोइराला, 12 Αυγούστου 1939 – 9 Φεβρουαρίου 2016) ήταν ο Πρωθυπουργός του Νεπάλ από τις 11 Φεβρουαρίου 2014 έως τις 10 Οκτωβρίου 2015. Ήταν επίσης πρόεδρος του πολιτικού κόμματος "Νεπαλέζικο Κογκρέσο" από το 2010 έως το 2016. Ο Κοϊράλα εξελέγη ως Πρωθυπουργός του Νεπάλ από το κοινοβούλιο στις 9 Φεβρουαρίου 2014. Ο Κοϊράλα εντάχθηκε στο Νεπαλέζικο Κογκρέσο το 1952 και υπηρέτησε σε διάφορα αξιώματα πριν αναλάβει πρόεδρος το 2010.

 Ο Σουσίλ Κοϊράλα είναι γιος των Μποντ Πρασάντ Κοϊράλα και Κουμινίντι Κοϊράλα. Γεννήθηκε στις 12 Αυγούστου 1939 στο Μπιρατναγκάρ, την 2η μεγαλύτερη πόλη του Νεπάλ. Ο Κοϊράλα ήταν άγαμος και είναι γνωστό ότι περνούσε μια απλή ζωή. Είναι μέλος της οικογένειας πολιτικών Κοϊράλα. Ήταν ξάδελφος των πρώην πρωθυπουργών Ματρίκα Πρασάντ Κοϊράλα, Γκιρίτζα Πρασάντ Κοϊράλα και Μπίσβεσβαρ Πρασάντ Κοϊράλα.Ήταν μακροχρόνιος καπνιστής. Διαγνώστηκε με καρκίνο της γλώσσας το 2006 και καρκίνο του πνεύμονα τον Ιούνιο του 2014. Πέθανε στις 10 Φεβρουαρίου 2016, στις 12:50 π.μ. από πνευμονία στη Κατμαντού,, σε ηλικία 76 ετών. Ήταν γνωστώς και ως Σουσίλ ντα. Λέγεται ότι ο Κοϊράλα είχε πτυχίο από ένα κολέγιο της Ινδίας, αν και ο ίδιος το θεωρούσε ως άτυπη εκπαίδευση.
Αιθανοσουλφονικό οξύ

Το αιθανοσουλφονικό οξύ ή αιθυλοσουλφονικό οξύ (ESA, EthaneSulfonic Acid) είναι ένα άχρωμο υγρό με σύντομο συντακτικό τύπο CH3CH2SO3H. Είναι ένα σουλφονικό οξύ και θεωρητικά προκύπτει από το θειικό οξύ, με την αντικατάσταση ενός ατόμου υδρογόνου από αιθύλιο (CH3CH2-). Είναι ένα ισχυρό οξύ (pKa = -1,283), αν και ασθενέστερο από το ίδιο το θεικό οξύ. Ως αποτέλεσμα των όξινων ιδιοτήτων του, δίνει σουλφονικά άλατα και σουλφονικούς εστέρες.

 Με οξείδωση αιθανοθειόλης παράγεται αιθανοσουλφονικό οξύ: Με επίδραση θειώδους νατρίου (Na2SO3) σε αιθυλαλογονίδιο παράγεται αιθανοσουλφονικό οξύ: Με επίδραση όξινου θειώδους νατρίου (NaHSO3) σε αιθένιο παράγεται αιθανοσουλφονικό νάτριο, που με οξύ δίνει αιθανοσουλφονικό οξύ: Το αιθανοσουλφονικό οξύ είναι ένα ισχυρό οξύ και άρα δίνει τις ακόλοθες αντιδράσεις, παράγοντας αιθανοσουλφονικά άλατα: Το αιθανοσουλφονικό οξύ με αμμωνία (NH3), πρωτοταγείς και δευτεροταγείς αμίνες δίνειαιθανοσουλφοναμίδια : Το αιθανοσουλφονικό οξύ με αλογονωτικά μέσα δίνει σουλφοαιθοξυαλογονίδια: Για το σουλφοαιθοξυφθορίδιο προτιμάται η υποκατάσταση σε σουλφοαιθοξυχλωρίδιο: SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999. Ασκήσεις και προβλήματα Οργανικής Χημείας Ν. Α. Πετάση 1982.
Κεφαλλονίτικο κονάκι

Το Κεφαλλονίτικο κονάκι, Anguis cephallonica Werner, 1894 είναι ένα είδος άποδης σαύρας της οικογένειας Anguidae. Πρόκειται για ενδημικό είδος της Ελλάδας, καθώς απαντάται μόνο στην Πελοπόννησο, τη Ζάκυνθο και την Κεφαλονιά.

 Στην Ελλάδα, εκτός από το Κεφαλλονίτικο κονάκι, απαντώνται τα εξής είδη: Κοινό κονάκι – Anguis fragilis Linnaeus, 1758 (Βόρεια Ελλάδα, από Κεντρική Μακεδονία μέχρι και Θράκη) Ελληνικό κονάκι – Anguis graeca Bedriaga, 1881 (Δ. και Κ. Ελλάδα, Β. Πελοπόννησος, Εύβοια και Κέρκυρα.)
Πρόεδρος της Μολδαβίας

Ο Πρόεδρος της Δημοκρατίας της Μολδαβίας (ρουμανικά: Președintele Republicii Moldova‎) είναι ο αρχηγός του κράτους της Μολδαβίας . Ο τωρινός πρόεδρος είναι η Μάγια Σάντου, η οποία ανέλαβε καθήκοντα στις 24 Δεκεμβρίου 2020.

 Το αξίωμα της προεδρίας στη Μολδαβία είναι σε μεγάλο βαθμό τελετουργικό, με το μεγαλύτερο μέρος της επίσημης πολιτικής εξουσίας να ασκείται από το κοινοβούλιο και τον πρωθυπουργό. Ωστόσο, επειδή ο πρόεδρος εκπροσωπεί τη Μολδαβία διεθνώς, επηρεάζει σε μεγάλο βαθμό τις σχέσεις της χώρας με άλλες χώρες. Επιπλέον, ο πρόεδρος μπορεί να επηρεάσει τη δημόσια τάξη χρησιμοποιώντας το υψηλό προφίλ του για να ξεκινήσει και να συμμετάσχει σε δημόσιο διάλογο. Μια συλλογή από οργανωτικά όργανα που είναι γνωστά ως Προεδρική Διοίκηση, των οποίων τα μέλη διορίζονται από τον πρόεδρο, χρησιμεύουν ως υπηρεσία επικοινωνίας μεταξύ της κυβέρνησης και της προεδρίας. Ένα γραφείο της Διοίκησης, ονόματι το Ανώτατο Συμβούλιο Ασφαλείας, συμβουλεύει τον πρόεδρο για την εξωτερική πολιτική. Πολυμέσα σχετικά με το θέμα Presidents of Moldova στο Wikimedia Commons Official website of the President of Moldova Official Youtube website of the President of Moldova
Γερακάρι Λάρισας

Το Γερακάρι είναι χωριό του Δήμου Αγιάς στην περιφερειακή ενότητα Λάρισας της Θεσσαλίας. Σύμφωνα με την απογραφή του 2011, ο πληθυσμός του ανέρχεται στους 266 κατοίκους.

 Η ονομασία του χωριού συνδέεται με το γεράκι. Βρίσκεται κοντά στον ερειπωμένο οικισμό Βαθύρεμα και στο Παλαιόκαστρο (αρχαία Λακερεία), σε υψόμετρο 90 μέτρων και απέχει 34 χιλιόμετρα από τη Λάρισα. Ο κεντρικός ναός του χωριού είναι αφιερωμένος στον Ευαγγελισμό της Θεοτόκου, ενώ στην ίδια ενορία υπάγεται και ο ναός του Αγίου Συμεών. Σε κοντινή απόσταση υπάρχει παλιό θολωτό γεφύρι. Σύμφωνα με τον Δωρόθεο Σχολάριο, ο οποίος διετέλεσε μητροπολίτης Δημητριάδος από το 1858 μέχρι το 1870, κατά τα τελευταία χρόνια της Τουρκοκρατίας στη Θεσσαλία, το χωριό υπαγόταν στον ναχιγιέ Αγιάς και σε αυτό κατοικούσαν 31 οικογένειες αγροτών, εκ των οποίων οι 26 ήταν τουρκικές και οι υπόλοιπες ελληνικές, ενώ ο συνολικός πληθυσμός του ανερχόταν στα 155 άτομα. Το 1923 μεταφέρθηκε στο Γερακάρι η κεφαλή του σκοτωμένου λήσταρχου Θωμά Γκαντάρα. Στις 3 Μαΐου του 1943 το χωριό κάηκε και λεηλατήθηκε από τα ιταλικά στρατεύματα Κατοχής, ενώ παράλληλα εκτελέστηκαν έξι κάτοικοι. Διοικητικά, μετά την ενσωμάτωσή του στο ελληνικό κράτος, το Γερακάρι υπήχθη το 1883 στον δήμο Δωτίου και αργότερα στην επαρχία Αγιάς. Από το 1997 ανήκει στον δήμο Αγιάς.
Άλβαρο Μόρτε

Ο Άλβαρο Αντόνιο Γκαρθία (Αλχεθίρας,23 Φεβρουαρίου,1974) καλλιτεχνικά γνωστός ως Άλβαρο Μόρτε, είναι Ισπανός ηθοποιός. Είναι γνωστός για τον ρόλο του ως Σέρχιο Μαρκίνα "Ελ Προφεσόρ" στη σειρά La casa de papel του Netflix.

 Ο Μόρτε γεννήθηκε και μεγάλωσε στην ισπανική πόλη Αλχεθίρας, που βρίσκεται στην Ανδαλουσία - νότια Ισπανία. Ο Μόρτε ξεκίνησε την υποκριτική του καριέρα όταν έπαιξε έναν μικρό ρόλο στην ισπανική τηλεοπτική σειρά Hospital Central. Συνέχισε με τον ρόλο του Ray στην ισπανική τηλεοπτική σειρά Planta 25, του Adolfo Castillo στην ισπανική τηλεοπτική σειρά Bandolera, του Gabriel Areta στην ισπανική σαπουνόπερα Amar en tiempos revueltos, του Lucas Moliner στην ισπανική τηλενουβέλα El secreto de Puente Viejo. Το 2017 ενσάρκωσε τον ρόλο του Σέρχιο "Ελ Προφεσόρ" Μαρκίνα στην ισπανική τηλεοπτική σειρά του Anthena 3 La Casa de Papel, όπου επαινέθηκε αρκετά για την ενσάρκωση αυτού του χαρακτήρα και απέκτησε, μαζί με την τηλεοπτική σειρά, παγκόσμια φήμη. Στα τέλη του 2017, το Netflix απέκτησε τα δικαιώματα της σειράς και την μετέδωσε παγκοσμίως στην πλατφόρμα της ενώ η δεύτερη σεζόν από την ίδια πλατφόρμα αναμένεται να προβληθεί στις 19 Ιουλίου του 2019, το πρώτο μέρος. Ο Μόρτε έκανε το κινηματογραφικό του ντεμπούτο όταν έπαιξε τον μικρό ρόλο του Rafael Torres στην ισπανική ταινία Lola, la película (2007). Είχε τον πρώτο του πρωταγωνιστικό ρόλο όταν ενσάρκωσε τον ρόλο του David Ortiz στην ισπανική σειρά του Netflix Mirage (2018). Το 2019, ενσάρκωσε τον ρόλο του Óscar στην ισπανική τηλεοπτική σειρά του Movistar+ El embarcadero. Παράλληλα με το τηλεοπτικό του έργο, ο Μόρτε είναι ιδιοκτήτης μιας θεατρικής εταιρείας με τίτλο 300 pistolas (ελληνικά : 300 πιστόλια), η οποία ιδρύθηκε το 2012. Ο Μόρτε είναι δίγλωσσος - μιλάει τόσο την ισπανική όσο και την αγγλική γλώσσα. Είναι παντρεμένος με την Μπλάνκα Κλεμέντε, σχεδιάστρια μόδας, με την οποία έχει αποκτήσει δυο παιδιά, την Τζουλιέτα και τον Λεόν, τα οποία είναι διζυγωτικά δίδυμα. Άλβαρο Μόρτε στην IMDb
353

Η τρέχουσα σελίδα αφορά το έτος 353 κατά το Γρηγοριανό ημερολόγιο Το έτος 353 (CCCLIII) ήταν ένα κοινό έτος που ξεκινούσε την Παρασκευή. Εκείνη την εποχή ήταν γνωστό ως το Έτος των Υπάτων Μαγνεντίου και Δεκεντίου (ή, λιγότερο γνωστό, το Έτος 1106 από Κτήσεως Κόσμου). Η ονομασία 353 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.

 Ρωμαϊκή Αυτοκρατορία Μάχη του Σελεύκειου Όρους: ο Αυτοκράτορας Κωνστάντιος Β΄ νικά το σφετεριστή Μαγνέντιο, ο οποίος αυτοκτονεί στη Γαλατία προκειμένου να αποφύγει την αιχμαλωσία. Ο Κωνστάντιος αναδεικνύεται μοναδικός αυτοκράτορας και επανενώνει τη Ρωμαϊκή Αυτοκρατορία. Ο Κωνστάντιος Β΄ στέλνει τον αξιωματούχο Παύλο Κατένα στη Βρετανία για να πιάσει τους αντιπάλους που υποστήριζαν το Μαγνέντιο. Ο Φλάβιος Μαρτίνος, βικάριος της Βρετανίας και υποστηρικτής του Κωνσταντίου, αντιτάσσεται στις διώξεις. Έπειτα, κατηγορείται από τον Κατένα για προδοσία. Ως απάντηση, ο Μαρτίνος προσπαθεί να σκοτώσει τον Κατένα με ένα σπαθί. Αποτυγχάνει και αυτοκτονεί. Ο Κωνστάντιος Β΄ προβαίνει σε μία συγκέντρωση επισκόπων στην Αρελάτη και καταδικάζει τον Αθανάσιο ως Πατριάρχη Αλεξανδρείας. Απαγορεύονται οι νυκτερινές θυσίες στους αρχαίους ναούς. Κίνα Ο Ουάνγκ Ξιτζί, Κινέζος καλλιγράφος, δημιουργεί τον Πρόλογο για τα Ποιήματα που Συντίθενται στο Υπόστεγο της Ορχιδέας σε ρευστό συγγραφικό ύφος. Γίνεται ένα πρότυπο για μελλοντικούς καλλιγράφους. Άγιος Παυλίνος (Παολίνος), Επίσκοπος της Νώλας (πεθαίνει το 431) Βιργίλιος του Τρέντου, Επίσκοπος του Τρέντου (πεθαίνει το 405) 10 Αυγούστου - Μαγνέντιος, Ρωμαίος σφετεριστής (γεννιέται το 303) 18 Αυγούστου - Μάγνος Δεκέντιος, αδελφός και Καίσαρας του Μαγνεντίου (γεννιέται σε άγνωστο έτος) Φλάβιος Μαρτίνος, βικάριος της Ρωμαϊκής Βρετανίας (γεννιέται σε άγνωστο έτος) Τζανγκ Τσονγκουά, ηγεμόνας του Πρωίμου Λιανγκ (γεννιέται το 327)
Ροτούμα

Η Ροτούμα είναι ένα εξαρτώμενο έδαφος των Φίτζι, που αποτελείται από το νησί Ροτούμα και τα κοντινά νησάκια. Το νησιωτικό σύμπλεγμα φιλοξενεί μια μεγάλη και μοναδική εθνοτική ομάδα που αποτελούν μια αναγνωρίσιμη μειονότητα στον πληθυσμό των Φίτζι, γνωστή ως «Ροτουμάνοι». Ο πληθυσμός του νησιού στην απογραφή του 2017 ήταν 1.594 κάτοικοι, αν και πολλοί περισσότεροι Ροτουμάνοι ζουν στα ηπειρωτικά νησιά των Φίτζι, υπολογίζονται σε περίπου 10.000 άνθρωποι.

 Το αρχιπέλαγος της Ροτούμα αποτελείται από ηφαιστειογενή νησιά και βρίσκεται 646 χιλιόμετρα (Σούβα έως Αχάου) βόρεια των Φίτζι. Το ίδιο το νησί της Ροτούμα έχει μήκος 13 χιλιόμετρα και πλάτος 4 χιλιόμετρα, με έκταση περίπου 47 τετραγωνικά χιλιόμετρα, καθιστώντας το το 12ο μεγαλύτερο νησί των Φίτζι. Το νησί χωρίζεται από έναν ισθμό σε ένα μεγαλύτερο ανατολικό τμήμα και μια δυτική χερσόνησο. Ο ισθμός είναι χαμηλός και στενός, πλάτους μόνο 230 μέτρων και εκεί βρίσκεται το χωριό Μοτούσα (περιοχή Ιτούτι'ου). Βόρεια του ισθμού βρίσκεται ο κόλπος Μάκα, και στα νότια ο κόλπος Χαπμαφάου. Υπάρχει ένας μεγάλος αριθμός κοραλλιογενών υφάλων σε αυτούς τους κόλπους, και υπάρχουν περάσματα για τα σκάφη μεταξύ αυτών. Το νησί της Ροτούμα είναι ένα ασπιδοειδές ηφαίστειο φτιαγμένο από βασάλτη και χαβαΐτη (hawaiite), με πολλούς μικρούς κώνους. Φτάνει σε ύψος τα 256 μέτρα πάνω από την επιφάνεια της θάλασσας στο όρος Σουέλχοφ, κοντά στο κέντρο του νησιού. Ενώ η κορυφή Σαταρούα, ύψους 166 μέτρων, βρίσκεται κοντά στο ανατολικό άκρο του νησιού. Παρότι είναι πολύ απομονωμένο από τα περισσότερα νησιά των Φίτζι, οι μεγάλοι ύφαλοι και οι ανέγγιχτες παραλίες φημίζονται ως μερικές από τις ομορφότερες στο Βασίλειο των Φίτζι. Πολυμέσα σχετικά με το θέμα Rotuma στο Wikimedia Commons
Γένος (μαθηματικά)

Στα μαθηματικά, το γένος έχει μερικές διαφορετικές, αλλά στενά συσχετισμένες έννοιες. Η πιο κοινή έννοια, είναι αυτή που ορίζει ότι το γένος μιας (προσανατολισμένης) επιφάνειας, είναι ο αριθμός των "τρυπών" που έχει.

 Το γένος μιας συνεκτικής, προσανατολισμένης επιφάνειας είναι ένας ακέραιος που αναπαριστά τον μέγιστο αριθμό τομών που μπορούν να γίνουν κατά μήκος κλειστών απλών καμπυλών που δεν τέμνονται μεταξύ τους, χωρίς να έχουν σαν αποτέλεσμα μια μη-συνεκτική πολλαπλότητα. Είναι ίσο με τον αριθμό των λαβών σε αυτό. Εναλλακτικά, μπορεί να οριστεί με βάση το χαρακτηριστική του Όιλερ χ, μέσω της σχέσης χ = 2 - 2g για κλειστές επιφάνειες, όπου g είναι το γένος. Για τις επιφάνειες με σύνορα b, η εξίσωση γίνεται χ = 2 - 2g - b. Με απλά λόγια, είναι ο αριθμός των "τρυπών" που έχει ένα αντικείμενο (ως "τρύπα" θεωρούμε το είδος της τρύπας του ντόνατ, μια κοίλη σφαίρα θεωρείται ότι δεν έχει τρύπες με αυτή την έννοια). Ένα ντόνατ, ή ο τόρος, έχει μια τέτοια τρύπα. Μια σφαίρα έχει 0. Η πράσινη επιφάνεια που απεικονίζεται δεξιά έχει 2 τρύπες του είδους είδους που περιγράψαμε. Για παράδειγμα: Η σφαίρα S2 και ένας δίσκος έχουν γένος μηδέν. Ο τόρος έχει γένος ένα, όπως και η επιφάνεια μιας κούπας καφέ με μια λαβή. Από αυτό προέρχεται και το αστείο: "οι τοπολόγοι είναι άνθρωποι που δεν μπορούν να ξεχωρίσουν το ντόνατ τους από την κούπα του καφέ τους".Genus of orientable surfaces
Σοφία Γιαγκελλόνων, μαργραβίνα του Βρανδεμβούργου-Άνσμπαχ

Η Σοφία, πολων. Zofia Jagiellonka (6 Μαΐου 1464 - 5 Οκτωβρίου 1512) από τον Οίκο των Γιαγκελλόνων ήταν πριγκίπισσα της Πολωνίας και με τον γάμο της έγινε μαργραβίνα του Βρανδεμβούργου-Άνσμπαχ.

 Ήταν η δεύτερη κόρη του Καζίμιρ Δ΄ της Πολωνίας & μεγάλου δούκα της Πολωνίας και της Ελισάβετ των Αψβούργων, κόρης του Αλβέρτου Β΄ δούκα της Αυστρίας & βασιλιά της Ουγγαρίας, Βοημίας, Γερμανίας. Παντρεύτηκε το 1475 τον Φρειδερίκο Α΄ των Χοεντσόλερν μάργραβο του Βρανδεμβούργου-Άνσμπαχ και είχε τέκνα: Καζίμιρ 1481-1527, μαργράβος του Βρανδεμβούργου-Μπαϊρόιτ. Μαργαρίτα 1483-1532. Γεώργιος 1484-1543, μαργράβος του Βρανδεμβούργου-Άνσμπαχ. Σοφία 1485-1537, παντρεύτηκε τον Φρειδερίκο Β΄ των Πιάστ-Σιλεσίας δούκα της Λεγκνίτσα. Άννα 1487-1539, παντρεύτηκε τον Βεντσέσλαο Β΄ των Πιάστ, δούκα του Τσέσυν. Αλβέρτος 1490-1568, δούκας της Πρωσίας. Ιωάννης 1493-1525, αντιβασιλιάς της Βαλένθια. Ελισάβετ 1494-1518, παντρεύτηκε τον Ερνέστο, μαργράβο του Μπάντεν-Ντούρλαχ. Βαρβάρα 1495-1552, παντρεύτηκε τον Γεώργιο Γ΄, λαντγράβο του Λόιχτενμπεργκ. Φρειδερίκος 1497-1536, μέλος του Συλλόγου (canon) του καθεδρικού στο Βύρτσμπουργκ και στο Σάλτσμπουργκ. Γουλιέλμος 1498-1563, αρχιεπίσκοπος της Ρίγας. Ιωάννης Αλβέρτος 1499-1550, αρχιεπίσκοπος του Μαγδεβούργου. Γκούμπρεχτ 1503-1528, μέλος του Συλλόγου (canon) του καθεδρικού στο Μπάμπεργκ. K. Baczkowski: Polish history of late-medieval, Kraków 1999, ISBN 83-85719-40-7, p. 230, 236, 249. M. Duczmal: Jagiellonowie. Biographical Lexicon, Poznań-Kraków 1996, ISBN 83-08-02577-3, pp. 495–507. W. Dworzaczek: Genealogy, Warsaw, 1959. E. Rudzki: Polish queens, vol. 1, Warsaw 1990, p. 134, 141, 148, 153, 154. Z. Wdowiszewski: Genealogy of the House of Vasa and Jagiello of Poland, Kraków 2005, pp. 110–112. Ward, A.W.; Prothero, G.W.; Leathes, Stanley, eds. (1934). The Cambridge Modern History. XIII. Cambridge at the University Press.